Gammarellus homari

Gammarellus homari er en art innenfor familien Gammaridae, av ordenen Gammaridea - som inngår i gruppen av amfipoder. Den lever på grunt vann mellom alger og stener ned til 20 meters dyp, gjerne på tang. Arten blir om lag 20 med mer lang, men lengst mot nord blir kroppslengden inntil 44 mm.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 259-260.

Den er utbredt i Barentshavet og i nordlige sel av Atlanterhavet på både amerikansk og europeisk side, inklusive Sverige og ellers sørover til Frankrike.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 259.  Den er systematisert til Gammarellus og Gammaridea-gruppen i tråd med  WoRMS-databasen. - WoRMS. Besøkt 7. februar 2014.

Som alle artene av Gammarellus har arten en markert ryggkjøl, ved at flere av kroppsleddene er flate og rettet oppover som en «kjøl». I likhet me den 10 med mer lange Gammarellus angulosus har også G. homari to like lange antennepar, og benpar 1-2 er omtrentlig like store hos artene. Hovedforskjellen mellom dem i tillegg til kroppsstørrelsen, er at G. homari har lengre og mer iøyenfallende ryggtenner som har en bakoverstående spiss.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 259-260. Kroppsfargen er varierende fra lysflekket rødbrun til olivengrønn eller brunflekket gul. Øynene er tilsynelatende brune, men ved nærmere studie framtrer de som røde med mørke områder.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 260.

Arten kan observeres sittende mellom eggbåndene til arten smørsnegl (Archidoris pseudoargus). 

 Referanser 

 Eksterne lenker 


Kategori:Amfipoder
Kategori:Krepsdyr formelt beskrevet i 1843